২০২০ সালের ২৩ শে ফেব্রুয়ারি উত্তর-পূর্ব দিল্লি জেলার ডিসিপি বেদ প্রকাশ সূর্যর উপস্থিতিতে স্থানীয় বিজেপি নেতা এবং সাবেক 
বিধানসভার সদস্য কপিল মিশ্র সিএএবিরোধী বিক্ষোভকারীদের বিরুদ্ধে জনসভায় প্রকাশ্যে বক্তব্য রাখেন। কপিল মিশ্র তিন দিনের সময়ের মধ্যে পুলিশকে জাফরাবাদ ও চাঁদবাগ এলাকা থেকে বিক্ষোভকারীদের সরিয়ে দেওয়ার জন্য পুলিশকে ভয় দেখানোর চেষ্টা করেছিলেন, তাদের ব্যর্থতার ঘটনায় বিষয়টিকে নিজের হাতে নেওয়ার এবং "শান্তিতে না থাকার" হুমকি দিয়েছিলেন। সমাবেশের পরে সদস্য কপিল নিজেই টুইটারে পুলিশকে হুমকি দেওয়ার একটি ভিডিও পোস্ট করেন। তাঁর সমাবেশের কয়েক ঘণ্টার মধ্যেই সিএএ-এর সমর্থক এবং বিরোধীদের মধ্যে সহিংস সংঘর্ষ শুরু হয়।

সহিংসতায় নিহত ব্যক্তিদের স্বজনরা কপিল মিশ্রকে সংঘর্ষের জন্য উদ্বুদ্ধ করার জন্য অভিযুক্ত করেন এবং তার তৎক্ষণাৎ গ্রেপ্তার এবং কঠোর শাস্তির ব্যবস্থার জন্য বলেন। ভুক্তভোগীর বাবা রাহুল সোলঙ্কি দাবি করেছেন যে 'কপিল মিশ্র আগুন লাগিয়ে তার বাড়িতে ফিরে গিয়েছিলেন, যখন আমাদের বাচ্চা মারা যাচ্ছে'। তিনি আরও বলেন যে কপিল মিশ্রকে গ্রেপ্তার করা এবং থামানো না হওয়া অবধি জনগণ তাদের সন্তানদের হারাতে থাকবে।

বিজেপির পূর্ব দিল্লির সাংসদ গৌতম গম্ভীর বলেন যে "কপিল মিশ্রের বক্তব্য গ্রহণযোগ্য নয়" এবং তারা কোন দলেরই হোক না কেন সহিংসতার জন্য দায়ী ব্যক্তিদের বিরুদ্ধে কঠোর পদক্ষেপ নেওয়ার জন্য বলেন। দিল্লি বিজেপি প্রধান মনোজ তিওয়ারি তার পর থেকে (যারা স্লোগান দিয়েছিলেন) বিজেপির পরাজয়ের কারণ হিসাবেদলীয় প্রার্থী কপিল মিশ্রের ঘৃণ্য বক্তৃতাকে দায়ী করেন।

কপিল মিশ্রের বিরুদ্ধে সহিংসতা প্ররোচিত করার অভিযোগে তিনটি অভিযোগ (একটি রিপোর্টের জন্য দুটি পুলিশ অভিযোগ এবং ভারতের সুপ্রিম কোর্টে একটি আবেদন) দায়ের করা হয়। আম আদমি পার্টির (এএপি) কর্পোরেটর রেশমা নাদিম প্রথম অভিযোগ দায়ের করেন এবং দ্বিতীয়টি হাসিব উল হাসান দায়ের করেন। অভিযোগগুলিতে অভিযোগ করা হয়েছে যে কপিল মিশ্র প্রকাশ্যে উস্কানিমূলক মন্তব্য করেন, জনগণকে উজ্জীবিত করেন এবং তিনি সহিংসতার কারণ। ২৫ শে ফেব্রুয়ারি পর্যন্ত পুলিশ কপিল মিশ্রের বিরুদ্ধে কোনও রকমের পদক্ষেপ নেওয়া থেকে বিরত থাকে।

২০২০ সালের ২৫ ফেব্রুয়ারি কপিল মিশ্র ধারাবাহিক টুইটে লিখেছিলেন যে "সত্য কথা বলার" জন্য এবং সিএএ সমর্থন করার জন্য তাঁর বিরুদ্ধে "বিশাল বিদ্বেষমূলক প্রচার" থেকে তিনি ভয় পান না। তিনি ভিডিও টুইট করেন এবং লিখেছিলেন "জাফরাবাদকে খালি করা হয়েছে, সেখানে আর কোনও শাহীন বাঘ হবে না"। পরের দিন, তিনি টুইট করে তার সমালোচকদের লক্ষ্য করেন- যে যারা বুরহান ওয়ানী এবং আফজাল গুরু'কে সন্ত্রাসবাদী হিসাবে বিবেচনা করেন না, তারা তাঁর গ্রেপ্তারের দাবি করছেন।

প্রতিক্রিয়া ও জবাব
কালপঞ্জি
২৪ ফেব্রুয়ারি
প্ররোচনা